**Progresjonsplan for Starefossen barnehage 2018/2020.**

Ifølge Rammeplan for barnehager skal vi arbeide med 7 fagområder. I aktiviteter, prosjekter og temaopplegg jobber vi tverrfaglig med disse fagområdene. Vi skal sikre at barna får erfaringer og opplevelser fra alle områdene, og vi skal sikre at de opplever progresjon i aktivitetene.

Barna skal oppleve at hvert barnehageår innebærer nye opplevelser og erfaringer, samtidig som noe gjentar seg. Det du ikke kan eller får til i dag, får du til i morgen eller neste år. Vi presenterer forslag til løsninger, introduserer muligheter og ulike teknikker fra barnet begynner i barnehagen til det begynner på skolen.

Alle barn er aktive deltakere, medspillere og utforskere i egne liv. De påvirkes av omgivelsene sine, og påvirker seg selv. Utvikling og progresjon i småbarnsalder er en sammenheng mellom å tilegne seg kunnskap og lære seg ferdigheter.

Det er viktig å påpeke at progresjon er en prosess – resultater måles ikke. Det er store individuelle forskjeller på når barn når milepæler og når de er klare for ny læring. For oss i Starefossen barnehage er det viktig å motivere, lære og inspirere barna til å få nye erfaringer og ny kunnskap.

Vi har tatt utgangspunkt i de 7 fagområdene i rammeplanen og laget en skjematisk oversikt over hva barna i Starefossen barnehage skal få kjennskap til og erfare gjennom årene de går i barnehagen. Arbeidet med fagområdene må tilpasses barnas alder, interesser, barnegruppens sammensetning og øvrige forutsetninger. Lærestoff, arbeidsmåter, utstyr og organisering må legges til rette med tanke på barnas ulike behov.

Progresjonsplanen er et «levende» dokument som danner grunnlaget for arbeidet vårt i barnehagen. Det vil alltid være behov for endringer, justeringer og tilføyinger. Planen vil bli evaluert sammen med arbeidet vårt kontinuerlig gjennom året.

Vi ønsker at planene skal vise det pedagogiske arbeidet vårt. Først og fremst i månedsplanen, men og gjennom prosjekter og temaer.

**Rammeplanens 7 fagområder.**

Kommunikasjon, språk og tekst.

Kropp, bevegelse, mat og helse.

Kunst, kultur og kreativitet.

Natur, miljø og teknologi.

Antall, rom og form.

Etikk, religion og filosofi.

Nærmiljø og samfunn.

«Barnehagen skal se fagområdene i sammenheng, og alle fagområdene skal være en gjennomgående del av barnehagens innhold.» (Rammeplanen, side 47).

**Kommunikasjon, språk og tekst**

**Mål**

Barna skal få utforske og utvikle sin språkforståelse, språkkompetanse, utvikle og mestre ulike kommunikasjonsformer.

Barnehagen skal gi barna tilbud om et godt språkmiljø.

**Innhold**

1-2 år

Kommunikasjon gjennom blikk og kroppsspråk.

Mye 1 til 1-kontakt og dele inn i smågrupper.

Bruke peke- og billedbøker.

Bruke konkreter som støtte til enkle fortellinger og sanger.

Enkel dramatisering og bruk av flanellograf.

**Arbeidsmetode**

Mye 1 til 1-kontakt og dele i smågrupper.

Bruke peke- og billedbøker.

Bruke konkreter som støtte til enkle fortellinger og sanger.

Enkel dramatisering og bruk av flanellograf.

Gi barna TID til å uttrykke seg.

Leke med lyder.

Bruke Språkposen, Snakkepakken.

Lese bildebøker og pekebøker sammen med barna.

**Innhold**

2-3 år

Videreutvikle begrepsforståelse og symbolforståelse.

Bruk korte ord og setninger.

Sette ord på ønsker.

Lyttetrening.

Se sammenheng mellom ord og bilde.

**Arbeidsmetoder**

Bruke bilder og snakke om opplevelser knyttet til bilde.

De voksne må være med i lek og legge til rette for en god lek.

Samtaler både barn/barn og barn/voksen.

Fortelling av for eksempel eventyr og høytlesing fra enkle bøker.

Bruke konkreter og dramatisere.

Bruke billedkort og puslespill.

Lytte til lyder.

Kunne holde oppmerksomheten i korte perioder.

**Innhold**

3-4 år

Videreutvikle ferdigheter og interesser fra de foregående stadier.

Utvikle samtalene til å strekke seg i tid og innhold.

Huske og sette ord på noe som hendte i går.

Utvikle fortellerglede.

Utvikle samspill med jevnaldrende.

Sette ord på følelser.

Bevisstgjøring på bruk av språk i konfliktsituasjoner.

**Arbeidsmetoder**

Høytlesing, gjenfortelling, dramatisering.

Leke med språket, rime og dikte.

Klappe rytmen i navnet sitt.

Gi rom for undring og fantasi.

Lytte til hverandre, vente på tur.

Bruke diverse språkleker, spille spill der barna må bruke sansene sine (eks Kims lek, «Hvor kommer lyden fra»).

Bruke konkreter for å lære preposisjoner, adjektiver, adverb, overbegreper og fargenavn.

Øve på å løse konflikter ved bruk av ord og samtale.

Støtte barna til å snakke om følelsene sine.

Kunne sitte i ro når det blir forventet – ved måltider og i samling.

**Innhold**

4-5 år

Videreutvikle ferdigheter og interesser for foregående stadier.

Utvikle variasjon innenfor språket.

Utvikle det abstrakte begrepsapparatet.

Preposisjoner, bøyning, verb osv.

Se sammenheng mellom tale og skrevne ord.

Interesse for begynnende lekselesing og leseskriving.

**Arbeidsmetoder**

Spille lotto, memory.

Rim og regler.

Dramatisere.

Oppmuntre til tegning og lekeskriving.

Lytte til hverandre og vente på tur.

**Innhold**

5-6 år

Videreutvikle ferdigheter og interesser for foregående stadier.

Tall og bokstaver blir en del av det daglige livet i barnehagen.

Utvikle interesse for å lytte til andres fortellinger.

Lytte til andres fortellinger.

Bli kjent med gåter og vitser.

**Arbeidsmetode**

Barna skal møte ordbilder, bokstaver og tall på avdelingen.

De skal leke med tallbegreper og bokstaver, øve på å skrive navnet sitt og oppmuntres til

lekeskriving.

Høytlesing fra fortsettelsesbøker og oppfordring til å gjenfortelle.

Øve på å ta ordet og si meningen sin.

Bruke sanger og historier som inspirasjon til fabulering.

Bruke språkleker, Språkposen, Snakkepakken og «Fem, seks det kommer en heks»

(matteverktøy).

Ha fast førskolegruppe.

**Kropp, bevegelse, mat og helse**

**Mål**

Variert og sunt kosthold.

Gode rutiner for hygiene.

Gi alle barna mulighet for fin – og grovmotoriske aktiviteter og utvikling ut fra behov, interesse og mestringsnivå.

Et inne- og utemiljø som inviterer til fysisk aktivitet.

**Innhold**

1-2 år

Bli kjent med de ulike sansene sine.

Lære seg å spise og drikke selv.

Hjelpe til med av- og påkledning.

Bli kjent med gode vaner for hygiene.

Oppmuntres til å vise ulike følelser.

Bli kjent med sin egen kropp og bruken av den.

Bli kjent med andre barn gjennom kroppslig kontakt og kommunikasjon.

Utforske naturen og utelekeplassen.

Smake på ulike matretter.

**Arbeidsmetoder**

På tur innenfor og små turer utenfor barnehagens lekeområde.

Vi tilpasser det fysiske miljøet slik at det blir god plass til «tumlelek».

Enkel hinderløype.

Bevegelsessanger.

Pusle puslespill med og uten knotter.

Snakke og synge sanger om kropp/kroppsdeler

Smake på forskjellig og sunn mat.

La barna spise og drikke selv.

Hjelpe med håndvask.

Hjelpe til med å øve på av- og påkledning.

**Innhold**

2-3 år

Bli kjent med de ulike sansene sine.

Øve på å smøre mat selv.

Begynnende av- og påkledning.

Fra bleie til toalett.

Bevisstgjøring og kjennskap til kroppsdeler.

Kroppslige muligheter og begrensninger.

Balansen skal utvikles videre.

Videreutvikle finmotorikken.

**Arbeidsmetoder**

Håndvask etter dobesøk og før måltider.

Tilby variert mat.

Være med på matlaging.

Smake på forskjellig mat.

Lære gode bordmanerer.

Puslespill med og uten knotter.

Sykle, ake, klatre.

Klippe, blyantgrep, tegne og perle.

**Innhold**

3-4 år

Videreutvikling av motoriske ferdigheter og kroppskontroll.

Bli glad i og fortrolig med sin egen kropp og at alle er ulike.

Glede over å være ute i all slags vær.

Pinsett- og blyantgrep blir mer innarbeidet.

Vi har fokus på et hyggelig måltid og sunt kosthold.

Vi har fokus på hygiene og renslighet.

Mer selvstendig med toalettbesøk og av- og påkledning.

**Arbeidsmetoder**

Gå lengre turer i ulendt terreng.

Gi barna trygghet til å balansere på kanter, klatre, hinke, hoppe med samlende ben, og lære de å huske selv.

Legge til rette for gode turopplevelser.

Bruk av tallerken og kniv ved noen måltider.

Samtaler om sunn og usunn mat, og smake på ulike smaker (skille mellom surt og søtt).

Fortelle hvordan vi skal nyse, hoste i armkroken, vaske hender etter dobesøk.

Legge til rette for selvstendighetstrening mht. toalettbesøk, håndvask og av- og påkledning

**Innhold**

4-5 år

Videreføre motoriske ferdigheter. Øve på utholdenhet i aktiviteter.

Bedre kontroll på finmotorikken.

Utvide forståelsen for sammenhengen mellom kosthold og helse.

Få kunnskap om bakterier.

**Arbeidsmetoder**

Inspirere til utholdenhet på lengre turer.

Øve på å klippe med saks etter en strek og å fargelegge etter streker.

Klippe, lime, blyantgrep, perle og veving.

Matlaging (kutte opp frukt mm).

Forklare viktigheten av håndvask og konsekvenser av manglende håndvask.

**Innhold**

5-6 år

Videreføre motoriske ferdigheter og utholdenhet i aktiviteter.

Stole på egen kropp og utfordre egne grenser.

Videreføre og utvide forståelsen mellom kosthold og helse.

Mer forståelse for hvordan kroppen fungerer innvendig og utvendig.

Bli mer selvstendig.

Lukte og smake på forskjellige matvarer. Skille mellom søtt og salt.

**Arbeidsmetoder**

Øve på å hoppe tau, spille fotball, ta imot ball og å balansere på en fot og snekre (håndtere redskap).

Gå lange turer.

Lære om kosthold og matens betydning for kroppens fungering.

Lære om hvordan vi ser ut inni kroppen og hvordan kroppen fungerer.

Klare toalettbesøk selv.

Klare å kle seg selv, tilpasset værforhold.

Gjennom å smake og lukte på forskjellige matvarer, f.eks. med bind for øyne.

**Kunst, kultur og kreativitet**

**Mål**

Barna skal introduseres for et variert utvalg av formingsmaterialer, og få erfaring med ulike teknikker og utrykk innenfor faget.

Barna skal få erfaring og opplevelse med musikk, dans, drama, teater, litteratur, film og billedkunst.

Få erfaringer med forskjellig materiell gjennom å bruke alle sanser.

**Innhold**

1-2 år

Vi legger til rette for at barnas sanselige inntrykk kommer til uttrykk.

Formingsaktiviteter.

Musikk.

Enkle fortellinger.

Begynnende rolle/fantasilek.

Karneval.

Kunstutstilling i barnehagen.

Parallell lek.

Konstruksjonslek.

**Arbeidsmetoder**

Små barns kultur utrykkes gjennom kroppen. Barnehagen må utformes med tanke på dette.

Modellkitt, fingermaling, store/små pensler, tegne, - utvide erfaringsgrunnlaget.

Lære fargenavn.

Sanger med bevegelse og variasjon i stemmebruk.

Enkle eventyr/fortellinger med konkreter og variert stemmebruk. Invitere barna til å være aktivt med.

Barna må få gruppefølelse gjennom felles erfaringer og opplevelser. Voksne er viktige inspiratorer til leken.

Rekvisitter som kan brukes i leken er viktig.

**Innhold**

2-3 år

Bygge videre på det foregående.

Bli kjent med navn på farger.

Innføre flere typer formingsmateriell.

Varierte musikkopplevelser.

Oppleve musikk fra ulike kulturer.

Eventyr.

Gi inspirasjon til kreativitet.

Gi rom og materiell som inspirerer til rollelek.

**Arbeidsmetoder**

God tilgang på tegne, male, lime og kritt.

Gjenta aktiviteter.

Synge, spille, høre på musikk.

Dramatisere eventyr.

Legge til rette for kreativitet i forming, dans, sang og drama.

Ha utkledningstøy tilgjengelig i lek. Lekerom til rollelek.

**Innhold**

3-4 år

Bygge videre på det foregående.

Kunne farger.

Mer finmotoriske aktiviteter i forming.

Sangleker, bevegelsessanger, sanger med mer tekst.

Fortellinger med mer tekst.

Rollelek, drama, utkledning.

**Arbeidsmetoder**

Utvide repertoar innenfor musikk og kunst, kultur.

Klippe, lime, tegne med tusj og flere farger, vannmaling.

Perle, små tegneoppgaver, bygge, konstruere.

Eventyr, fortellinger, drama, flere musikksjangere, konsert.

Lego, treklosser, materiell til rollelek.

**Innhold**

4-5 år

Bygge videre på det foregående.

Kunne flere farger, lage system, mønster.

Få tegne og maleoppgaver, tegne etter modell, hodefotinger, detaljer, blyantgrep.

Sanger med flere vers, mer avanserte melodier, lytte på musikk.

Eventyr, drama, teater.

Utrykke følelser gjennom forming, sang, musikk, drama.

**Arbeidsmetoder**

Utvide repertoar i formingsmateriell, musikk, kunst og kultur.

Klippe, lime, perle, male, forme med kitt, byggematerialer.

Introdusere flere sanger, høre på musikk, instrumenter.

Utkledning, rollelek.

Være med barna og tegne, male, bevisstgjøre ift tanker og følelser.

**Innhold**

5-6 år

Bygge videre på det foregående.

Detaljer i tegning, maling, forming.

Tegne det du ser, oppgaver.

Opptredener, ha konsert.

Avansert rollelek, drama.

Museum.

**Arbeidsmetoder**

Formingsmateriell som krever mer nøyaktighet, finmotorikk.

Få ulike kunstopplevelser.

Ulike musikkopplevelser.

Sanger med masse tekst.

Spille teater.

**Natur, miljø og teknologi**

**Mål**

Barna skal få oppleve glede og undring over naturens mangfold ved å ferdes i naturen. Få

grunnleggende innsikt i natur, miljøvern og samspillet i naturen.

Gi barna mulighet til å undre seg, eksperimentere og utforske naturen rundt seg.

Gi barna kunnskap om dyr, vekster og miljø.

Gi barna mulighet til å utforske forskjellige teknikker som kan brukes i lek og i

hverdagssituasjoner.

Gi barna muligheter for lek og læring ute i naturen og lære om livets kretsløp.

Gi barna tid til å være nysgjerrige og undrende til naturens mangfold.

**Innhold**

1-2 år

Sanke materiell fra naturen til formingsaktiviteter.

Vektlegge tid ute i barnehagen.

Småturer ut fra barnehagen.

Prioritere god tid til undring.

**Arbeidsmetoder**

Barna får gå på tur selv, også de minste, og la dem få bruke den tiden de

trenger.

Være ute i alle årstidene, uansett vær.

La barna få tid til å undre.

Turdager, tursteder, samlingsstunder.

Eksperiment: Smelte snø, koke vann under lokk – «lage regn»

**Innhold**

2-3 år

Videreføre temaer fra tidligere.

Få mulighet til, og utforske nye områder.

Bli bevisst på årstidene, endringer i naturen.

Få kjennskap til hvor maten vi spiser kommer fra.

Få erfaring med iPad.

**Arbeidsmetoder.**

Dra på lengre turer.

Bruke barnas undring og nysgjerrighet i temaer om natur og dyr.

Gårdsbesøk.

De voksne skal bevisstgjøre barna på ulike tekniske funksjoner vi omgir oss med.

Tilby lekemateriell som utfordrer barnas tekniske bevissthet.

**Innhold**

3-4 år

Få kjennskap til de fire årstidene.

Få kjennskap til elementene. Jord, ild, lys og vann.

Bli introdusert for kildesortering.

Få kunnskap om dyr, insekter, fisk og blomster/vekster som er naturlig i hvert område.

**Arbeidsmetoder**

Gjøre aktiviteter ute som er mulige i forhold til aktuelt vær. Forming av snø, demninger/kanaler med vann, brenne bål, plukke blomster og annet naturmateriale.

**Innhold**

4-5 år

Lage mat.

Introdusere barna for miljøvern.

Bruke oppslagsverk ved spørsmål og undring, også digitalt.

**Arbeidsmetoder**

Gi barna oppgaver som stimulerer nysgjerrighet og kunnskap til naturen og miljøet.

**Innhold**

5-6 år

Videreutvikle temaer fra tidligere.

Lære om solsystemet og naturfenomener.

Kunnskap om hvordan mennesket og naturen er avhengig av hverandre.

Enkle kjemi/fysikk forsøk.

Gjenbruk.

**Arbeidsmetoder**

Bruke faktainformasjon i større grad enn tidligere.

Oppsøke miljøer, VILVITE og få erfaringer med kjemi/fysikk.

Innhente materialer til gjenbruk.

**Etikk, religion og filosofi**

**Mål**

Oppleve respekt for sin og andres kultur og religion.

Få mulighet til å tilegne seg samfunnets grunnleggende verdier, tradisjoner og høytider.

Få mulighet til å tilegne seg empati og utvikle konstruktive og nære relasjoner til andre

mennesker.

Oppleve anerkjennende voksne som gir barna rett til å medvirke i sin egen hverdag og

utvikling.

Oppleve voksne som inspirerer og inviterer til undring over grunnleggende spørsmål.

Utvikle respekt for andres kulturelle bakgrunn, og få kjennskap til tradisjoner knyttet til

høytider i de ulike religionene og livssynene som er representert i barnehagen.

**Innhold**

1-2 år

Markere høytider på enkelt nivå.

Anerkjennelse fra de voksne.

Ta barna på alvor.

Gi omsorg.

Tilegne seg vaner for «skikk og bruk».

**Arbeidsmetoder**

Bruke sansene og oppleve høytiden. Synge og oppleve stemningen sammen.

Være observant på kroppsspråk og mimikk.

Voksne skal handle utfra barnets signaler og utfra kunnskap om barns behov.

Hjelpe barna til å vise godhet for hverandre.

Takke for maten.

**Innhold**

2-3 år

Videreutvikle ferdigheter og interesser fra de foregående stadier.

Undre seg sammen.

Erfaring i å dele med andre.

Erfaring med å ta egne valg.

Prate om følelser: Glad, lei seg, sint, redd.

Gjenkjenne følelser hos andre.

Utvikle evne til å vise omsorg for hverandre.

**Arbeidsmetoder**

Basis høflighetsfraser; hei-hade-takk, kan jeg få?

Voksne skal sette ord på følelsene barna har, bekrefte dem.

Turtaking. Sende til hverandre ved matbordet. Velge sang før måltid, velge frukt.

Øve på å lytte til hverandre.

Voksne skal være gode rollemodeller, være bevisst på ord, kroppsspråk i forhold til hverandre.

Hjelpe barna å tolke situasjoner barna imellom.

Gi rom for undring og filosofi.

Hjelpe barna i konflikter.

Voksne skal være gode rollemodeller ift. å utvikle gode relasjoner, vise respekt for hverandre.

**Innhold**

3-4 år

Videreutvikle ferdigheter og interesser fra de foregående stadier.

Trene på å tenke gjennom ting. Være nysgjerrige.

Bli bevisst på at egne handlinger påvirker andre

Barn skal erfare at: «Det er flott å være meg, og det er flott å være forskjellige.»

Sette grenser for seg selv.

Øve på sinnemestring.

Respektere hverandre.

Samtale og bøker om vennskap. Hva er en god venn?

Vise empati.

Bli kjent med ulike kulturer.

Bli kjent med høytider og tradisjoner.

**Arbeidsmetoder**

Voksne skal være til stede blant barna, hjelpe til i konflikter. Sette ord på de ulike perspektiver.

Oppfordre til dialog blant barna. Bruke historier, bilder bøker om følelser.

Voksne skal være lyttende, stille oppfølgingsspørsmål, være undrende i dialog med barna.

Øve på å si "nei", eller "stopp" for å sette grenser for seg selv

Øve på å sette seg inn i hvordan en annen opplever en situasjon.

Tydelige voksne, tydelige grenser.

Samtale og bøker om ulike kulturer og levemåter.

Samtaler i hverdagen om ulikheter, hvordan alle er viktige i et fellesskap

Markering og forberedelse til høytider, tradisjoner innenfor ulike religioner og livssyn.

**Innhold**

4-5 år

Videreutvikle ferdigheter og interesser fra de foregående stadier.

Kjenne til representerte religioner i barnehagen.

Problemløsing og selvstendig tenkning.

Undring over livet (naturen, liv, død mm).

Samtale og filosofere over grunnleggende spørsmål.

Vise respekt og toleranse for hverandre i det vi sier og gjør.

**Arbeidsmetoder**

Prøve å ordne opp i konflikter og jobbe spesielt med temaer som vennskap, gode sosiale relasjoner.

Være til stede for barna, forebygge og hjelpe til i konflikter.

Verne om gode lekesituasjoner der barna er i god relasjon med hverandre

Gi kunnskap om at vi er forskjellige, og at det er bra for felleskapet.

Snakke om representerte religioner.

Samarbeide med foreldre til barna med annen religion enn den kristne, med tanke på hva som er viktig for dem.

Bruke barnas erfaringer som utgangspunkt for samtale.

**Innhold**

5-6 år

Videreutvikle ferdigheter og interesser fra de foregående stadier.

Den gylne regel: Alt dere vil at andre skal gjøre mot dere, skal også dere gjøre mot dem.

Reflektere over hvem man er som person, og hvordan man vil være.

**Arbeidsmetoder**

Legge til rette for tid og rom for undring og filosofering over grunnleggende spørsmål.

Bruke små samtalegrupper.

Eks: «Den gylne regel» som utgangspunkt til samtale.

Gi kunnskap om at vi er forskjellige, og at det er bra for felleskapet.

**Nærmiljø og Samfunn.**

**Mål**

Bli kjent med samfunnet gjennom opplevelser og erfaringer i nærmiljøet.

Få innsyn i ulike tradisjoner og levesett.

Få erfaringer når det gjelder demokratiske avgjørelser, og betydningen av likhet og rettferdighet.

Barna skal få oppleve at de er en aktiv part og må bidra til fellesskapet i barnehagen samtidig som de blir respektert og møtt på egne behov.

Barna skal få oppleve at gutter og jenter er likestilt.

Bli kjent med den samiske kulturen.

**Innhold**

1-2 år

Bli trygge på seg selv, voksne og andre barn i barnehagen.

Bli kjent i og rundt barnehagen.

Bli en del av et felleskap og erfare å måtte ta hensyn til hverandre.

Nasjonaldagen, 17. mai.

Samefolkets dag, 6. februar.

**Arbeidsmetoder**

Personalet skal være trygge og nære voksne for barna, og gi omsorg på barnets premisser.

Bruke uteområdet og nærområdet året rundt.

Være i lek sammen med de andre barna, hvor personalet er aktivt til stede.

Se fargene i flagget, høre nasjonalsangen og andre sanger som hører nasjonaldagen til.

Se fargene i flagget, og være med i samling der vi snakker om tradisjoner.

**Innhold**

2-3 år

Bli bedre kjent i og rundt barnehagen.

Utvide kjennskapen til nærmiljøet.

Lære å ta hensyn til hverandre.

Oppleve dyr på nært hold.

Nasjonaldagen, 17. mai.

Samefolkets dag, 6. februar.

**Arbeidsmetoder**

Fortsette å gå på tur i nærmiljøet.

Personalet skal være bevisst på å sette ord på barnas positive handlinger ovenfor andre, og oppmuntre de til å hjelpe hverandre.

Lære fargene i flagget, høre, synge nasjonalsangen og andre sanger som hører nasjonaldagen til.

Lære fargene i flagget, og være aktivt med i samling der vi snakker om tradisjoner og særpreg.

**Innhold**

3-4 år

Barnehagens nærmiljø.

Besøke steder i nærmiljøet.

Erfare at vi er likeverdige, uavhengig av kjønn, og delta i felleskapet.

Lære om dyrehold og gardsdrift.

Nasjonaldagen, 17. mai

Samefolkets dag, 6. februar.

**Arbeidsmetoder**

Gå tur til butikken, togstasjonen, Fløyen, Skansemyren, Knatten og biblioteket.

Personalet jobber for at alle barn i barnehagen skal føle seg inkludert og akseptert uavhengig av kjønn.

Besøke en bondegård.

Fargelegge flagget, lære sanger og snakke om hvorfor vi feirer nasjonaldagen. Gå i tog.

Markere samefolkets dag med å lese bøker, se på bilder og høre på samisk musikk.

**Innhold**

4-5 år

Barnehagens nærmiljø.

Demokratiske prinsipper, medbestemmelse.

Hvor bor vi.

Utvikle forståelse for ulike tradisjoner og skikker.

Få begynnende kunnskap om menneskerettigheter, Barnekonvensjonen.

Lære om dyrehold og gardsdrift.

Nasjonaldagen, 17. mai

Samefolkets dag, 6. februar.

**Arbeidsmåter**

Videreføre besøk i og rundt barnehagen. Snakke sammen om hvordan vi kan passe på og være venner med hverandre i barnehagen.

Samtaler om konsekvenser av handling og valg.

Snakke sammen om hvilket land, kommune, område og vei vi bor i.

Samtaler om jule- og påsketradisjoner og skikker. Dåp, bryllup, begravelse, karneval, sankthans o.l kan også være temaer for samtale.

Henge opp barnekonvensjonen og ha samtaler rundt dette.

**Innhold**

5-6 år

Barnehagens nærmiljø.

Besøke skolene.

Barna skal erfare at de har medvirkning og er del av et demokratisk samfunn.

Hvor bor vi.

Utvikle forståelse for ulike tradisjoner og skikker.

FN sin Barnekonvensjon.

Nasjonaldagen, 17. mai.

Samefolkets dag, 6. februar.

**Arbeidsmetoder**

Erfare at alle mennesker, uansett alder, kjønn og forutsetninger, inngår og bidrar til felleskapet i barnehagen.

Som en del av førskolegruppen.

Alle skal bli sett og hørt, men skal også erfare at de ikke alltid kan få gjennomslag for det de vil og det de mener.

Samtaler om universet, jorden, kontinenter og land, ved bruk av atlas og internett.

Kunnskap om barnekonvensjonen.

**Antall, rom og form**

**Mål**

Utvikle barnas matematiske kompetanse gjennom lek, styrte aktiviteter og spontane hverdagsaktiviteter.

Gi barna mulighet til å utforske, og leke med tall, former og mønster.

**Innhold**

1 – 2 år

Sortering.

Begreper: Stor-liten.

Finne sin egen plass, i gangen, og ved bordet.

Er introdusert med tallremse, særlig 1, 2, 3.

**Arbeidsmetoder**

Rydde, og sortere leker. Legge på plass.

Bygge tårn.

Putte oppi, ta ut. Borte, titt tei.

Sanger, rim og regler med matematisk innhold.

**Innhold**

2-3 år

Begynnende peketelling: 1, 2, 3.

Bli kjent med tallene.

Orientere seg i barnehagen, og vite hvor rommene er.

Begreper: liten - mellom - stor, over – under.

Erfaring med rom og plassering.

**Arbeidsmetoder**

Pusle puslespill.

 "Gullhår og de tre bjørnene".

Bruke tall og telling i naturlige situasjoner.

Plassering, hvor skoene skal stå f.eks.

Fordele - en til meg, en til deg.

**Innhold**

3- 4 år

Kjenne til tallene opp til ti.

Kjenne igjen noen geometriske figurer: sirkel, kvadrat osv.

Utforske former og mønstre.

Kjenne igjen de vanligste fargene, og vite hva de heter.

**Arbeidsmetoder.**

"Fem små apekatter"

Jakte på former, inne og ute.

Perle, modellering, tegne.

Kims lek.

Konstruksjonslek (klosser, duplo/lego, puter, sand).

**Innhold**

4-5 år

Kjenne til ukedagene, månedene og de forskjellige årstidene.

Tallremse til ti.

Kjenne til bokstaver og tall.

**Arbeidsmetoder**

Samlinger, og samtaler om ukedager, måneder og årstid.

Telle fingrene.

"Geitekillingen som kunne telle til ti".

"En og to og tre indianere".

"Burreli-bukk".

**Innhold**

5-6 år

Kjenne igjen symboler på en terning.

Tidsbegreper: I går, i morgen, osv.

Kunne navn på ukedagene og etterhvert rekkefølgen av dem.

Orientere seg etter enkle kart (f.eks. skattekart).

Bli kjent med tallremse opp til 20.

Forstå sammenhengen mellom tall og mengde.

**Arbeidsmetoder**

Spille spill.

Oppgaver på førskolegruppen.

Gå på skattejakt.

Tellebøker opp til 20.